b'\n_START_ARTICLE_\nSuomi M-31\n_START_SECTION_\nEksport\n_START_PARAGRAPH_\nV\xc3\xa5penet ble produsert av det finske selskapet \xc2\xabTikkakoski Oy\xc2\xbb, og ble ogs\xc3\xa5 lisensiert til danske Madsen, svenske Husqvarna, og sveitsiske Hispano Suiza. Det ble ogs\xc3\xa5 eksportert i stor grad til de baltiske land.\n_START_SECTION_\nSverige\n_START_PARAGRAPH_\nI Sverige fikk den navnet Kulsprutepistol m/37 (Kpist m/37) og ble kamret for 9 x 20 mm Browning patronen som ble brukt i Husqvarna M/07 pistolen. De f\xc3\xb8rste eksemplarene ble laget i Finland, men etter hvert ble de laget p\xc3\xa5 lisens i Sverige. Den ble senere ombygd for \xc3\xa5 bruke 9 x 19 mm Luger patronen, som gikk under navnet Patron m/39 i Sverige. Disse maskinpistolene fikk navnet Kulsprutepistol m/37-39. Totalt ble det produsert 35 000 Kpist m/37-39 hos Husqvarna.'